พ่อไปตรวจร่างกาย ค่าของไตอยู่ที่ 2.18 จากเดิมค่าไตอยู่ที่ 2.15 (เมื่อเดือนที่แล้ว และพ่อเป็นคนที่ปัสสาวะเองไม่ได้ คือต้องทำการสวนช่วงเย็นเป็นประจำ) และ ตอนนี้พ่อรักษากับคุณอยู่คะ จ่ายยาบำรุงไตมาให้กิน ชื่อตัวยาketosteril ค่ะ และให้ควบคุมอาหารคะ "คืออยากจะทราบว่า เราจะมีวิธีดูแลและหลีกเลี่ยงอาหาร การกินอย่างไร เพื่อให้พ่อมีค่าไตดีขึ้น"
สวัสดีค่ะ จากภาวะดังกล่าวมาน่าจะมีภาวะไตเสื่อม คือการทำงานของไตที่ลดลงไปจากคนปกติสาเหตุของไตเสื่อมเช่นความดันโลหิตสูง เบาหวาน ผลข้างเคียงจากยา การติดเชื้อแบคทีเรีย ปัญหาเกี่ยวกับระบบทางเดินปัสสาวะ เช่น ลิ่มเลือดอุดตันในทางเดินปัสสาวะ ต่อมลูกหมากโตในเพศชาย นิ่วในไต เป็นต้นแนะนำพบแพทย์เพื่อหาสาเหตุของไตเสื่อม และแก้ไขหรือชะลอสาเหตุนั้นๆให้ได้นานที่สุดค่ะ ไม่ซื้อยามารับประทานเองโดยไม่ได้ปรึกษาแพทย์ เพราะยาหลายชนิดมีผลทำลายไตทำให้ไตเสื่อมได้เร็วขึ้น หรือเกิดไตวายเฉียบพลันขึ้นมาได้ ดื่มน้ำในปริมาณที่พอดีประมาณ 1-2 ลิตรต่อวัน อาหารควรงดอาหารที่เค็มหรือมีเกลือเป็นส่วนประกอบมากสังเกตอาการปัสสาวะออกน้อยหรือตัวบวมซึ่งอาจเป็นอาการบ่งบอกของไตวายเฉียบพลัน ควรรีบไปพบแพทย์